“หุ้นเอเชีย” เปิดบวก นักลงทุนจับตา “เงินเฟ้อ” สหรัฐคืนนี้
“ตลาดหุ้นเอเชีย” เปิดบวกเช้านี้ นักลงทุนจับตา “เงินเฟ้อ” สหรัฐ ที่มีกำหนดเปิดเผยในคืนนี้
“ตลาดหุ้นเอเชีย” เปิดบวกเช้านี้ นักลงทุนจับตา “เงินเฟ้อ” สหรัฐ ที่มีกำหนดเปิดเผยในคืนนี้
12 ม.ค. 2566

ผู้สื่อข่าวรายงานว่า ตลาดหุ้นเอเชียเปิดบวกในวันนี้ (12 ม.ค.) ขณะที่นักลงทุนรอคอยตัวเลขดัชนีราคาผู้บริโภค (CPI) เดือนธ.ค.ของสหรัฐที่มีกำหนดเปิดเผยในวันนี้ตามเวลาท้องถิ่น
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 26,524.94 จุด เพิ่มขึ้น 78.94 จุด หรือ +0.30%, ดัชนี HSI ตลาดหุ้นฮ่องกงเปิดวันนี้ที่ 21,599.82 จุด เพิ่มขึ้น 163.77 จุด หรือ +0.76%  และดัชนี SSE Composite ตลาดหุ้นจีนเปิดวันนี้ที่ 3,167.27 จุด เพิ่มขึ้น 5.43 จุด หรือ +0.17%
ด้านนักเศรษฐศาสตร์คาดการณ์ว่าเงินเฟ้อเดือนธ.ค.ของสหรัฐจะชะลอตัวลง ซึ่งอาจเป็นการส่งสัญญาณให้ธนาคารกลางสหรัฐ (เฟด) ทราบว่า การปรับขึ้นอัตราดอกเบี้ยในช่วงที่ผ่าน ๆ มานั้นช่วยสกัดเงินเฟ้อได้เป็นผลสำเร็จ
ขณะที่จีนและอินเดียมีกำหนดเปิดเผยข้อมูลเงินเฟ้อเดือนธ.ค.ในวันนี้เช่นเดียวกัน ส่วนออสเตรเลียจะรายงานข้อมูลการค้าสำหรับเดือนพ.ย.